b"\n_START_ARTICLE_\nHist\xc3\xb2ria d'Europa\n_START_PARAGRAPH_\nLa hist\xc3\xb2ria d'Europa es refereix al conjunt de successos relatius al continent europeu, des que va ser poblat pels primers \xc3\xa9ssers humans fins a l'actualitat._NEWLINE_L'Homo sapiens hauria aparegut fa uns 130.000 anys a \xc3\x80frica, segons l'opini\xc3\xb3 cient\xc3\xadfica majorit\xc3\xa0ria. L'arribada de l'Homo sapiens a Europa podria haver-se donat des del Pr\xc3\xb2xim Orient a Europa, on es van assentar entre 40.000 i 25.000 aC (paleol\xc3\xadtic superior)._NEWLINE_L'antiguitat cl\xc3\xa0ssica est\xc3\xa0 dominada per l'influx de la civilitzaci\xc3\xb3 grecollatina sobre la resta d'Europa. La fragmentaci\xc3\xb3 pol\xc3\xadtica d'Europa i els successius intents for\xc3\xa7ats d'unificaci\xc3\xb3 van sumir el continent en nombrosos conflictes i guerres durant l'edat mitjana, com la Guerra dels Cent Anys (que va durar m\xc3\xa9s d'un segle)._NEWLINE_L'edat moderna marca per a Europa l'inici de processos que molt de temps despr\xc3\xa9s donaran lloc a la globalitzaci\xc3\xb3, i \xc3\xa9s el temps en el qual els conflictes b\xc3\xa8l\xc2\xb7lics es van fer cada vegada m\xc3\xa9s desastrosos, com l'anomenada Guerra dels Trenta Anys. Els processos econ\xc3\xb2mics i el desenvolupament cient\xc3\xadfic i tecnol\xc3\xb2gic es van accelerar en comparaci\xc3\xb3 amb altres continents de manera molt m\xc3\xa9s not\xc3\xb2ria durant l'edat contempor\xc3\xa0nia, produint tensions per compet\xc3\xa8ncies que van desencadenar m\xc3\xa9s guerres (com les guerres napole\xc3\xb2niques i les guerres mundials). Avui, els processos tendents a la unificaci\xc3\xb3 es procuren pac\xc3\xadficament, tal \xc3\xa9s el cas de la formaci\xc3\xb3 de la Uni\xc3\xb3 Europea, si b\xc3\xa9 no els eximeix d'avan\xc3\xa7os i reculades.\n_START_SECTION_\nEdat antiga\n_START_PARAGRAPH_\nLa primera civilitzaci\xc3\xb3 coneguda a Europa que va utilitzar sistemes d'escriptura va ser la civilitzaci\xc3\xb3 minoica, a l'illa de Creta, i poc despr\xc3\xa9s la civilitzaci\xc3\xb3 mic\xc3\xa8nica i les altres regions de Gr\xc3\xa8cia. La cultura grega es va estendre fins a la pen\xc3\xadnsula Ib\xc3\xa8rica. Els etruscos es van establir a la It\xc3\xa0lia central i a Llombardia, lloc del qual van ser despla\xc3\xa7ats pels celtes, els quals tamb\xc3\xa9 van poblar extenses regions de l'Europa Occidental, incloent la Pen\xc3\xadnsula Ib\xc3\xa8rica, on, a m\xc3\xa9s a m\xc3\xa9s, els ibers hi tenien una prs\xc3\xa8ncia important. At\xc3\xa8s que els celtes no utilitzaven cap sistema d'escriptura, tenim poc coneixement de les seves civilitzacions antigues. Els romans van escriure molt sobre ells; aquests registres en llat\xc3\xad, i l'evid\xc3\xa8ncia arqueol\xc3\xb2gica s\xc3\xb3n el fonament primari del coneixement i enteniment que tenim de la seva influent cultura.\n_START_SECTION_\nPer\xc3\xadode d'entreguerres\n_START_PARAGRAPH_\nEn el tractat de Versalles de 1919, els vencedors van imposar condicions molt severes a Alemanya, i van recon\xc3\xa8ixer nous estats (com Pol\xc3\xb2nia, Txecoslov\xc3\xa0quia, Hongria, \xc3\x80ustria, Iugosl\xc3\xa0via, Finl\xc3\xa0ndia, Est\xc3\xb2nia, Let\xc3\xb2nia i Litu\xc3\xa0nia) creats a l'Europa central i oriental a partir dels imperis alemany, austrohongar\xc3\xa8s i rus, suposadament sota el dret de l'autodeterminaci\xc3\xb3. La majoria d'aquests pa\xc3\xafsos van entrar en guerra (com ara la Guerra entre Pol\xc3\xb2nia i la Uni\xc3\xb3 Sovi\xc3\xa8tica del 1919-1921). Durant les d\xc3\xa8cades seg\xc3\xbcents, la por al comunisme i la depressi\xc3\xb3 econ\xc3\xb2mica del 1929-1933 van fomentar l'aixecament dels governs nacionalistes o feixistes a It\xc3\xa0lia (1922), Alemanya (1933), Espanya (1923-1930 i despr\xc3\xa9s d'una guerra civil el 1939) i en altres pa\xc3\xafsos.\n_START_SECTION_\nSegle XXI\n_START_PARAGRAPH_\nLa d\xc3\xa8cada del 2010 es va caracteritzar per un mercat del treball cada vegada m\xc3\xa9s precari. Aquesta situaci\xc3\xb3 s'ha caracteritzat per l'economia de bolos i les plataformes de feina digital i les protestes (com s\xc3\xb3n els m\xc3\xa9s coneguts moviments dels Indignados a Espanya i el Movimenti Precari itali\xc3\xa0)._NEWLINE_El 2011 es don\xc3\xa0 una falsa alarma perqu\xc3\xa8 es va trobar el bacteri E. Coli en uns cogombres i setze alemanys morts pel bacteri. La senadora de Sanitat d'Hamburg, Cornelia Pr\xc3\xbcfer-Storks culp\xc3\xa0 als productors espanyols, fet que provoc\xc3\xa0 uns 200 milions d'euros setmanalment. M\xc3\xa9s tard ho retir\xc3\xa0. Finalment es descobr\xc3\xad que era una variant del bacteri que era inofensiu._NEWLINE_Des del 2012 les empreses xineses amb el suport del govern xin\xc3\xa8s invertiren en les infraestructures europees, destacant les de transport i les d'Europa Oriental i Central. Segons alguns experts diplom\xc3\xa0tics a\xc3\xa7\xc3\xb2 suposaria influ\xc3\xa8ncia pol\xc3\xadtica des de la Xina a la Uni\xc3\xb3 Europea._NEWLINE_L'agost de 2017 la Comissi\xc3\xb3 Europea detect\xc3\xa0 i retir\xc3\xa0 uns milions d'ous holandesos contaminats per el plaguicida fipronil a partir de l'av\xc3\xads de NVWA, l'organisme holand\xc3\xa8s responsable de la seguretat aliment\xc3\xa0ria."